Stækkun dvalarheimilisins Jaðars í biðstöðu Bæjarstjórn Snæfellsbæjar bíður eftir framkvæmdaleyfi frá heilbrigðisráðuneytinu til að hefjast handa við nýja hjúkrunarálmu sem byggja á við dvalarheimilið Jaðar á Ólafsvík . Beiðni bæjaryfirvalda hefur nú þegar verið afgreidd af fjárlaganefnd Alþingis og umbeðnir fjármunir til framkvæmdanna afhentir frá fjármálaráðuneytinu . Því vantar formlegt framkvæmdaleyfi heilbrigðsiráðuneytisins til að hægt sé að hefja framkvæmdir . Með tilkomu nýrrar hjúkrunarálmu verður pláss fyrir um tólf manns í hjúkrunarrýmum auk þess sem öll aðstaða starfsmanna til aðhlynninga verður betri , en hún þykir verulega takmörkuð eins og hún er í dag . Þá geta um þrettán manns búið á dvalarheimilinu , allir í eins manns herbergjum með baðherbergi og annarri nútímaaðstöðu .